Xivandla lexi xa nawu a xi taleriwe hi xihlawuhlawu lexi simekiweke eka rixaka, rimbewu, xiyimo na vukhale. Vantima a ku ri vona lava a va xanisiwa exikarhi ka vanhu hinkwavo va Afrika Dzonga. Ehandle ka xiyimo xa dyondzo, Vantima a va ri eka swiyimo swa le hansi ngopfu-ngopfu vaxisati na vana lava a va tirhisiwa tanihi mahlonga no sindzisiwa ku tirha. Vanhu lava lamaleke a va nga tekeriwi enhlokweni ku va va thoriwa. Kambe hambi swi ri tano ku hluvukisiwile milawu ya mintirho ku herisa ku hambana ka nkarhi lowu nga hundza ku lulamisa xihlawuhlawu na ku pfumala mintirho hambileswi timhaka ta ha riki kona ni le nkarhini wa sweswi hambi vatirhi va le mapurasini a va nga katsiwangi eka Nawu wa Vuxaka bya Vatirhi wa 1995 hikwalaho va xaniseke ngopfu naswona va ha xanisiwa hi varimi. Leswi swi vange ku hambana kambe xiyimo xi le ku antsweni endzhaku ko amukeriwa ka nawu wa vatirhi va le mapurasini na vatirhi va le makaya . Nawu wu hundzuluxiwile eka Nawu wa Vuxaka bya Vatirhi wa 1995, Swilaveko swo Sungula swa ntirho 1997 naswona nawu wuntshwa wu endliwile xikombiso Nawu wa Ndzingananiso wa Ntirho wa 1998, Nawu wa Rihanyu na Vuhlayiseki bya le Ntirhweni wa 78 wa 1995, Nawu wa Nhluvukiso wa Vuswikoti wa 85 wa 1996. Xikongomelonkulu xa milawu leyi hinkwayo i ku antswisa swiyimo swa mintirho ku tlakusa mintirho no endla leswaku swilaveko swa mintirho swi va kahle eka vanhu hinkwavo hi laha swi laviwaka hi kona hi vumbiwa eka xiviko xa byona ku antswisa nkoka wa vutomi bya vaaka-tiko hinkwavo no tshunxa vuswikoti bya vanhu hinkwavo?